ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
విజయ గాథ: ఎంఎస్ఎంఈకి చెందిన పీఎంఈజీపి పథకం ద్వారా సంస్థకు ఆర్థిక ప్రోత్సాహం
శ్రీమతి హుమేరా నౌషీన్ బి-టెక్ పట్టభద్రులు. ఆమె డిగ్రీ విలాసవంతమైన జీవితాన్ని గడిపినప్పటికీ, వ్యవస్థాపకురాలు కావాలనే ఆకాంక్ష బలీయంగా ఉంది. ఇందుకోసం ఆమె ఎంఎస్ఎంఈ మంత్రిత్వ శాఖ వద్ద సహాకారం తీసుకుని PMEGP పథకం కింద రూ. 15 లక్షల ఆర్థిక సహాయాన్ని పొందింది.
ఆమె ఎన్ఐ-ఎంఎస్ఎంఈలో వివిధ సెమినార్లలో పాల్గొన్నారు. వీటి ద్వారా విజయవంతమైన వ్యవస్థాపకురాలు కావాలనే ఆమె తపనకు స్థైర్యాన్ని ఇచ్చింది. నేడు ఆమె డాక్టర్ మష్రూమ్కు సహ వ్యవస్థాపకురాలు మాత్రమే కాదు, వ్యవస్థాపకులుగా మారాలనుకునే ఇతర మహిళలు సహాయం చేస్తోంది.
భారత పోటీ ప్రోత్సాహక సంఘం
మల్టిపుల్స్ ప్రైవేట్ ఈక్విటీ ఫండ్ III మరియు సిపిపి ఇన్వెస్ట్మెంట్ బోర్డ్ ప్రైవేట్ హోల్డింగ్స్  సంస్థ ద్వారా అకో టెక్నాలజీ అండ్ సర్వీసెస్ ప్రైవేట్ లిమిటెడ్ కు చెందిన అదనపు సిరీస్ ఈ నిర్బంధంగా కన్వర్టబుల్ ప్రిఫరెన్స్ వాటిక కొనుగోలును ఆమోదించిన సీఐఐ
మల్టిపుల్స్ ప్రైవేట్ ఈక్విటీ ఫండ్ III మరియు సిపిపి ఇన్వెస్ట్మెంట్ బోర్డ్ ప్రైవేట్ హోల్డింగ్స్  సంస్థ ద్వారా అకో టెక్నాలజీ అండ్ సర్వీసెస్ ప్రైవేట్ లిమిటెడ్ కు చెందిన అదనపు సిరీస్ ఈ నిర్బంధంగా కన్వర్టబుల్ ప్రిఫరెన్స్ వాటిక కొనుగోలును కాంపిటీషన్ కమిషన్ ఆఫ్ ఇండియా  ఆమోదం తెలిపింది.
అకో టెక్నాలజీ అండ్ సర్వీసెస్ ప్రైవేట్ లిమిటెడ్ కు చెందిన ప్రిఫరెన్స్ వాటాలను, అదనపు సిరీస్ E కంపల్సరీ కన్వర్టబుల్ ప్రిఫరెన్స్ షేర్లను  మల్టిపుల్స్ ప్రైవేట్ ఈక్విటీ ఫండ్ III  సీపిపి ఇన్వెస్ట్మెంట్ బోర్డ్  ప్రైవేట్ ఇన్వెస్ట్మెంట్స్ కొనుగోలు చేయడానికి ప్రతిపాదన వచ్చింది.
మల్టిపుల్స్ ఫండ్ III: మల్టిపుల్స్ ఫండ్ III అనేది సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియాలో నమోదు అయిన కేటగిరీ II ఆల్టర్నేటివ్ ఇన్వెస్ట్మెంట్ ఫండ్ సంస్థగా నమోదు అయ్యింది. సంస్థను మల్టిపుల్స్ గ్రూప్కి చెందిన మల్టీపుల్స్ ఆల్టర్నేట్ అసెట్ మేనేజ్మెంట్ ప్రైవేట్ లిమిటెడ్ నిర్వహిస్తోంది. మల్టిపుల్స్ గ్రూప్ స్వయంగా లేదా . అనుబంధ సంస్థల ద్వారా భారతదేశంలో.ప్రత్యక్షంగా లేదా పరోక్షంగా ఫిల్మ్ ఎగ్జిబిషన్, ఫైనాన్షియల్ సర్వీసెస్, బ్యాంకింగ్ మొదలైన రంగాలలో కార్యకలాపాలు నిర్వహిస్తోంది.
సీపీహెచ్ఐ -4: సీపీహెచ్ఐ -4 అనేది కెనడా దేశానికి చెందిన కార్పొరేషన్. కెనడా పెన్షన్ ప్లాన్ ఇన్వెస్ట్మెంట్ బోర్డ్  పూర్తి యాజమాన్య అనుబంధ సంస్థగా సీపీహెచ్ఐ -4 పనిచేస్తున్నది. సీపీపిఐబీ గ్రూప్ దాని అనుబంధ సంస్థల ద్వారా, పబ్లిక్ ఈక్విటీలు, ప్రైవేట్ ఈక్విటీలు, రియల్ ఎస్టేట్, మౌలిక సదుపాయాలు, స్థిర ఆదాయ సాధనాలు మొదలైన అనేక రంగాలలో పెట్టుబడి పెడుతుంది.
ఎకో : ఎకో అనేది ప్రాథమికంగా సాంకేతికత, అవుట్సోర్స్ సేవలను అందించడం, సాంకేతిక ఉత్పత్తుల అభివృద్ధి, అమలు కోసం డేటా ప్రాసెసింగ్ కంప్యూటర్ సెంటర్లను స్థాపించడం, అమలు చేయడం ,నిర్వహించడం,సమాచారం ద్వారా ప్రారంభమైన డేటా కమ్యూనికేషన్ సిస్టమ్ల ప్రక్రియ వంటి రబీగలాలో కార్యక్రలాపాలు సాగిస్తోంది. దీనితో పాటు టార్గెట్ సంస్థ క్రింది సేవలను అందిస్తుంది  మొబైల్ ఫోన్ల వంటి ఎలక్ట్రానిక్ పరికరాల కోసం నష్ట నివారణ సీసేవలు అందించడం  'అకో డ్రైవ్' ద్వారా కొత్త మరియు ఉపయోగించిన వాహనాల అమ్మకం, కొనుగోలు సులభతరం చేయడం, టార్గెట్  భారతదేశంలో సాధారణ బీమా  సేవలను అందించే వ్యాపారంలో కూడా నిమగ్నమై ఉంది.
సీఐఐ వివరణాత్మక ఉత్తర్వులు వెలువడతాయి.
రసాయనాలు, ఎరువుల మంత్రిత్వ శాఖ
ప్రధానమంత్రి భారతీయ జన ఔషధి పరియోజన  కింద పేషెంట్లు, వయోధికులకు మందులు, అత్యవసర సేవలను ఇంటివద్దే అందజేస్తున్న స్వాస్థ్ కే సిపాహి
ప్రధానమంత్రి జన్ ఔషధి కేంద్రాలకు చెందిన, స్వాస్థ్కే సిపాహి గా పిలుచుకునే ఫార్మసిస్టులు పేషెంట్లు, వయోధికులకు భారత ప్రభుత్వానికి చెందిన, ప్రధానమంత్రి భారతీయ జన ఔషధి పరియోజన  కింద ఇంటివద్దకే మందులు , అత్యవసర సేవలు అందిస్తున్నారు. ప్రధానమంత్రి జన ఔషధి కేంద్రాల  లలో భాగంగా వారు అందుబాటు దరలలో నాణ్యమైన జనరిక్ మంందులను , అత్యవసర సేవలను దేశ ప్రజలకు, వయోధికులకు వారి ఇంటివద్దకే చేరవేస్తున్నారు. కరోనా మహమ్మారిపై పోరాటంలో భాగంగా వారు ఈ పనిచేస్తున్నారు. ప్రభుత్వం సూచించిన సామాజిక దూరం పాటించే కార్యక్రమానికి మద్దతునిస్తూ వారు ఈ పనిచేస్తున్నారు.
 కింద పిఎంజెకెలు పనిచేస్తున్నాయి. వీటి లక్ష్యం, నాణ్యమైన,ఆరోగ్య సంరక్షణను అందుబాటుధరలో ఎవరికైనా అందుబాటులో ఉండేట్టు చూడడం. ప్రస్తుతం 6300కు పైగా పిఎంజెఎకెలు దేశవ్యాప్తంగా 726 జిల్లాలలో పనిచేస్తున్నాయి.
కరోనావైరస్ వ్యాప్తిని అరికట్టేందుకు భారతప్రభుత్వం 2020 ఏప్రిల్ 14 వరకు 21 రోజుల లాక్డౌన్ ప్రకటించింది.
ఇలాంటి పరిస్థితులలో అన్ని పిఎంజెఎకెలు అత్యవసర మందులను అందుబాటులో ఉంచి వాటిని వారి ఇళ్ల వద్దే అందించే ఏర్పాటు చేస్తున్నాయి. బిపిపిఐ తెలిపినట్టుగా, ఇటీవల ఒక స్వాస్థ్ కే సిపాహి తమ అనుభవానలు పంచుకున్నారు. ఒక వయోధికురాలైన మహిళ వారణాసి,పహాడియాలోని పిఎంబిజెకె కు ఫోన్ చేసి సహాయం కోరినట్టు తెలిపారు.ఆ ఫార్మసిస్టు చెప్పిన దాని ప్రకారం , ఆ మహిళ భర్తతో కలిసి వారణాసిలో ఉంటోంది. వారి వద్ద రోజువారీ మందులు అయిపోయాయి. తన ఆరోగ్య పరిరక్షణకు రోజువారీ వాడాల్సిన మందులు తప్పక అవసరం. ఇలాంటి పరిస్థితులలో ఫార్మసిస్టు వారికి సహాయం చేయకుండా ఉండలేకపోయారు. అతను మందులు తీసుకుని వారి ఇంటివద్దకు చేర్చారు. అప్పటి నుంచి మన ఫార్మసిస్టులు మందులను అనారోగ్యానికి గురైన వారు, వయోధికులకు ఇంటివద్దకే వెళ్లి అందజేస్తున్నారు.
గురుగ్రామ్లోని ఒక కేంద్ర గిడ్డంగి, గువహతి , చెన్నైలోని రెండు ప్రాంతీయ గిడ్డంగులు , 50 మంది పంపిణీదారులు దేశవ్యాప్తంగా అన్ని కేంద్రాలకు మందులు మిగులు సరఫరా ఉండేలా కృషి చేస్తున్నారు.
ఔషధాల సరఫరాను నియంత్రించడానికి, ఏదైనా స్టాక్ అయిపోయే పరిస్థితిని నివారించడానికి బలమైన ఎస్ ఎ పిఆధారిత ఎండ్ టు ఎండ్ పాయింట్ ఆఫ్ సేల్స్ సాఫ్ట్వేర్ను ఏర్పాటు చేశారు. జన్ ఔషధి సమీప కేంద్రాన్ని సాధారణ ప్రజలు గుర్తించడానికి , అలాగే అందులోని మందులు, వాటి ధరలను తెలుసుకోవడానికి “జన్ ఔషధి సుగం” మొబైల్ అప్లికేషన్ ను అందుబాటులో. ఉంది. దీనిని గూగుల్ ప్లే స్టోర్ , ఐ-ఫోన్ స్టోర్ నుండి డౌన్లోడ్ చేసుకోవచ్చు.
లాక్డౌన్ సమయంలో ప్రధానమంత్రి భారతీయన జనౌషధి పరియోజన  సామాజిక మాధ్యమాల ద్వారా ప్రజలకు ఇందుకు సమాచారం అందజేస్తున్నారు. ఇది ప్రజలను కరోనా వైరస్ నుంచి కాపాడడానికి ఉపయోగపడుతుంది. ఫేస్ బుక్ , ట్విట్టర్, ఇన్స్టాగ్రామ్లలో @pmbjpbppi ఫాలో కావడం ద్వారా తాజాసమాచారం తెలుసుకోవచ్చు
మంత్రిమండలి
రైల్వే రంగంలో ఇండియా, రష్యాల మధ్యన కుదిరిన అవగాహన ఒప్పంద పత్రానికి కేబినెట్ ఆమోదం.
రైల్వే రంగంలో ఇండియా, రష్యాల మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ ఈ ఆమోదం తెలిపింది. భారతదేశ రైల్వే శాఖకు చెందిన పరిశోధన నమూనాలు మరియు ప్రమాణాల సంస్థకు రష్యాకు చెందిన రైల్వే పరిశోధన సంస్థ, రష్యాకే చెందిన పరిశోధన మరియు సమాచార సాంకేతిక రంగ, సిగ్నలింగ్ మరియు రైల్వే రవాణా టెలికమ్యూనికేషన్ల సంస్థలకు మధ్యన ఈ అవగాహన ఒప్పంద పత్రం కుదిరింది.
ఈ ఎంఒయు కారణంగా ఇరు దేశాల మధ్యన సమాచారాన్ని ఇచ్చిపుచ్చుకోవడం జరుగుతుంది. అంతే కాదు నిపుణుల సమావేశాలను, సెమినార్లను నిర్వహించుకోవచ్చు. ఇరు దేశాలు ఉమ్మడిగా అంగీకరించిన సహకార కార్యక్రమాల్ని అమలు చేసుకోవడం, సాంకేతిక పరమైన సందర్శనలు నిర్వహించడం జరుగుతుంది.
ఈ ఎంఓయు ఏప్రిల్ 2019న కుదిరింది.
రక్షణ మంత్రిత్వ శాఖ
ఎయిర్ఫోర్స్ స్టేషన్ చండీనగర్లోని గరుడ్ రెజిమెంటల్ శిక్షణా కేంద్రంలో మెరూన్ బెరెట్ ప్రత్యేక కవాతు
ఎయిర్ ఫోర్స్ స్పెషల్ ఫోర్సెస్ గరుడ్ కమెండోలు విజయవంతంగా తమ శిక్షణను పూర్తి చేసుకున్న సందర్భంగా 14 జనవరి 2023న ఎయిర్ ఫోర్స్ స్టేషన్ చండీనగర్లోని గరుడ్ రెజిమెంటల్ శిక్షణా కేంద్రం లో మెరూన్ బెరెట్ సెర్మోనియల్ పెరేడ్ ను నిర్వహించారు. పెరేడ్ కోసం ఏర్పాట్లను ఎయిర్ మార్షల్ సూరత్ సింగ్ ఎవిఎస్ఎం, విఎం, విఎస్ఎం సమీక్షించారు.
విజయవంతంగా శిక్షణను పూర్తి చేసుకున్నందుకు గరుడ్లకు సమీక్షాధికారి అభినందనలు తెలిపారు.
మారుతున్న భద్రతా దృశ్యానికి అనుగుణంగా కఠినమైన శిక్షణ, ప్రత్యేక దళాల నైపుణ్యాలను మెరుగుపరచవలసిన ప్రాముఖ్యతను ఆయన నొక్కి చెప్పారు. విజయవంతమైన గరుడ్ ట్రైనీలకు ఆయన మెరూన్ బెరెట్ను, గరుడ్ ప్రొఫిషియన్సీ బాడ్జ్ను, స్పెషల్ ఫోర్సెస్ టాబ్స్ను అందచేయడమే కాక, విశిష్ట ట్రైనీలకు ట్రోఫీలను అందించారు. ఉత్తమ ఆల్ రౌండర్ ట్రోఫీని ఎసి విక్రమ్ దావర్కు అందించారు.
వేడుకలో భాగంగా, గరుడ్లు తమ కంబాట్ ఫైరింగ్ స్కిల్ , బందీలను కాపాడడం, ఫైరింగ్ డ్రిల్, అసాల్ట్ ఎక్స్ప్లోజివ్స్ , అడ్డంకులను దాటే డ్రిల్, గోడలను ఎక్కడం, పాకడం, రాపెల్లింగ్ , సైనిక యుద్ధ కళలను ప్రదర్శించారు.
అత్యంత కఠినమైన శిక్షణా షెడ్యూల్ ముగింపును సూచించే ముఖ్యమైన కార్యక్రమం మెరూన్ బెరెట్ సెర్మోనియల్ పెరేడ్. కొత్తగా ఉత్తీర్ణులైన ట్రైనీలు ఎలీట్ గరుడ్ ఫోర్స్లో ప్రవేశించి, ఐఎఎఫ్ కార్యాచరణ సామర్ధ్యానికి మరింత బలాన్ని అందిస్తారు.
ప్రధాన మంత్రి కార్యాలయం
మద్రాస్ ఐఐటి లో ఓడ రేవులు, జల మార్గాలు, కోస్తా ప్రాంతాలకోసం జాతీయ సాంకేతిక కేంద్రం ప్రారంభాన్ని స్వాగతించిన ప్రధాన మంత్రి
కేంద్ర మంత్రి శ్రీ సర్బానంద సోనోవాల్ మద్రాస్ ఐఐటి డిస్కవరీ కేంపస్ లో ఓడ రేవులు, జలమార్గాలు, కోస్తా ప్రాంతాల కోసం జాతీయ సాంకేతిక కేంద్రం  ను ప్రారంభించారు.
ఎన్ టిసిపిడబ్ల్యుసి ని ప్రతిష్టాత్మక సాగరమాల కార్యక్రమం కింద 77 కోట్ల రూపాయాల వ్యయం తో ప్రారంభించారు. ఈ రోల్ మోడల్ సెంటర్ స్థానిక, ప్రాంతీయ, జాతీయ, అంతర్జాతీయ స్థాయి లో శాస్త్రపరమైన మద్దతు, విద్య, అనువర్తిత పరిశోధన, సాంకేతికత బదిలీ ద్వారా సముద్ర రంగం లో సవాళ్ల కు పరిష్కారాల ను అందిస్తుంది.
ప్రధాన మంత్రి సమాధానమిస్తూ,
‘‘@iitmadras లో గల ఎన్ టిసిపిడబ్ల్యుసి భారతదేశ సముద్ర రంగ వృద్ధి ని బలోపేతం చేస్తుంది’’ అని ఒక ట్వీట్ లో పేర్కొన్నారు.
https://pib.gov.in/PressReleasePage.aspx?PRID=1919209
ప్రధాన మంత్రి కార్యాలయం
జి20యూనివర్సిటీ కనెక్ట్ ఫినాలి లో పాలుపంచుకోవలసింది గా యువత కు ఆహ్వానం పలికినప్రధాన మంత్రి
ఈ కార్యక్రమాన్ని గురించి లింక్ డ్ ఇన్ లో శేర్ చేశారు
ఈ నెల 26వ తేదీ న జి20 యూనివర్సిటి కనెక్ట్ ఫినాలి లో పాలుపంచుకోవలసింది గా యువతీయువకుల కు ప్రధాన మంత్రి శ్రీ నరేంద్ర మోదీ సూచించారు.
‘‘జి20 యూనివర్సిటి కనెక్ట్ – ఇంకరేజింగ్ అవర్ యువ శక్తి’’ పేరు తో ఒక లింక్ డ్ ఇన్ సందేశాన్ని కూడా ఆయన శేర్ చేశారు.
శ్రీ నరేంద్ర మోదీ ఎక్స్ లో ఒక పోస్ట్ ను పెడుతూ, అందులో -
నా యువ మిత్రులారా,
ఈ నెల 26 వ తేదీ నాడు జి20 యూనివర్సిటి కనెక్ట్ ఫినాలి లో మీరు పాలుపంచుకొంటారని నేను ఎదురుచూస్తున్నాను. గడచిన సంవత్సరం, జి -20 కి భారతదేశం అధ్యక్షత ను వహించిన నేపథ్యం లో ప్రాధాన్య రంగాల ను ప్రముఖం గా ముందుకు తీసుకు రావడానికి జి20 యూనివర్సిటి కనెక్ట్ అనేది ఒక పెద్ద వేదిక లా ఉనికి లోకి వచ్చింది.
వేరు వేరు అంశాల ను గురించినటువంటి మీ ఆలోచనల ను హుషారైన రీతి న వెల్లడి చేస్తారు అని నేను ఆశ పడుతున్నాను.’’ అని పేర్కొన్నారు.
https://www.linkedin.com/pulse/g20-university-connect-encouraging-our-yuva-shakti-narendra-modi/?published=t. "
(
వాణిజ్యం, పరిశ్రమల మంత్రిత్వ శాఖ
వైట్ గూడ్స్  రంగానికి ఉత్పాదకతతో కూడిన ప్రోత్సాహక  పథకానికి కేంద్ర క్యాబినెట్ ఆమోదం
ఈ ఉత్పత్తుల తయారీకి ఐదేళ్లలో రూ. 6,238 కోట్ల ప్రోత్సాహకాలు
ఐదేళ్లలో రూ. 1.68 లక్షల కోట్ల విలువ చేసే ఉత్పత్తులు రూ. 64,400 కోట్ల ఎగుమతులు జరుగుతాయని అంచనా
ఐదేళ్లలో 7,920 కోట్ల రూపాయల అదనపు పెట్టుబడులు వస్తాయని , ప్రత్యక్ష మరియు పరోక్ష ఆదాయాలుగా రూ. 49,300 కోట్లు సమకూరుతాయని నాలుగు లక్షల ఉద్యోగాలు వస్తాయని అంచనా
'ఆత్మనిర్భర్ భారత్' సాధనలో మరో ముఖ్యమైన అడుగుగా ఈ రోజుప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం వైట్ గూడ్స్ రంగానికి రూ. 6,238 కోట్ల రూపాయల విలువ చేసే ఉత్పాదకతతో కూడిన ప్రోత్సాహక  పథకానికి ఆమోదం తెలిపింది.
అంతర్జాతీయ పోటీని తట్టుకొని అభివృద్ధి సాధించే విధంగా భారతదేశ తయారీ రంగాన్ని తీర్చిదిద్దడానికి ఎదురవుతున్న అడ్డంకులను తొలగించి అభివృద్ధికి అనువైన వాతావరణాన్ని నెలకొల్పాలన్న లక్ష్యంతో ఈ పథకానికి రూపకల్పన జరిగింది. ఉత్పత్తి రంగంలో భారతదేశం ప్రపంచంలో కీలక పాత్ర పోషించడానికి ఉపకరించే వ్యవస్థను రూపొందించడానికి ఈ పథకం దోహదపడుతుంది. ఈ పథకం ద్వారా భారీ ఎత్తున విదేశీ పెట్టుబడులు రావడంతో పాటు ఉపాధి అవకాశాలు మెరుగుపడి ఎగుమతులు మరింత పెరుగుతాయని ఆశిస్తున్నారు.
మంత్రివర్గం ఆమోదించిన పిఎల్ఐ పథకం ఎయిర్ కండిషనర్లు మరియు ఎల్ఇడి లైట్ల తయారీ సంస్థలకు ఐదేళ్ల కాలానికి భారతదేశంలో తయారయ్యే వస్తువుల అమ్మకాలపై 4% నుండి 6% వరకు ప్రోత్సాహాన్ని కల్పిస్తుంది. గుర్తించిన ప్రాంతాల్లో విదేశీ పెట్టుబడులను ఆకర్షించడానికి వివిధ రకాల వస్తువుల తయారీకి విభాగాలను గుర్తించడం జరిగింది. భారతదేశం అవసరమైన సామర్ధ్యం లేకపోవడంతో ప్రస్తుతం ఉత్పత్తి కాకుండా వున్న వస్తువులు, ఉప భాగాల తయారీలో ఉత్పత్తులను ప్రోత్సహించడానికి ప్రత్యేక ప్రోత్సాహకాలను అందించడం జరుగుతుంది. పూర్తయిన వస్తువులను బిగించడానికి ఈ ప్రోత్సాహకాలు వర్తించవు.
అర్హత ప్రమాణాలు కలిగి వున్న సంస్థలు పథకం ప్రయోజనాలను పొందుతాయి. కొత్తగా పెట్టుబడులు పెట్టె సంస్థలకు ఈ ప్రోత్సాహకాలు అందుబాటులో ఉంటాయి. సంబంధిత సంవత్సరంలో ప్రోత్సాహకాలను పొందడానికి ఆ సంవత్సరంలో మొత్తం పెట్టిన పెట్టుబడులను మరియు వస్తువుల విలువకి నిర్దేశించిన కొలమానాలను అమలు చేయవలసి ఉంటుంది.
ఇదే వస్తువుల కోసం ప్రభుత్వం అమలు చేస్తున్న ఇతర ఉత్పాదకతతో కూడిన ప్రోత్సాహక పథకాల ద్వారా లభ్ది పొందుతున్న సంస్థలు నూతన పథక పరిధిలోకి రావు. అయితే, ఈ సంస్థలు కేంద్ర ప్రభుత్వం లేదా రాష్ట్రాల ప్రభుత్వాలు అమలు చేస్తున్న పథకాల ద్వారా తమకు వర్తించే ప్రయోజనాలను పొందడానికి అవకాశం ఉంటుంది. ఈ పథకాన్ని ఏ ఒక్క ప్రాంతం లేదా కొంతమందికి మాత్రమే కాకుండా యావత్ భారతదేశంలో అమలు చేయడం జరుగుతుంది. అనేక ఎంఎస్ఎంఇలతో సహా పలు ప్రపంచ, దేశీయ కంపెనీలు ఈ పథకం వల్ల ప్రయోజనం పొందే అవకాశం ఉంది.
ఎసి మరియు ఎల్ఇడి పరిశ్రమల్లో ప్రస్తుతం ఉన్న వృద్ధి రేటు కంటే ఎక్కువ వృద్ధి రేటును సాధించడానికి, ఈ రంగంలో దేశాన్ని ప్రపంచంలో అగ్రగామిగా తీర్చి దిద్దే సౌకర్యాలను అందించి దీనిని అవసరమైన వాతావరణాన్ని కల్పించడంలో ఈ పథకం కీలకపాత్ర పోషిస్తుందని భావిస్తున్నారు. స్వదేశీ విదేశీ మార్కెట్లలో అమ్మకాలను సాగించడానికి జాతీయ అంతర్జాతీయ ప్రమాణాల మేరకు వస్తువులను తప్పనిసరిగా ఉత్పత్తి చేయవలసి ఉంటుంది. దీనివల్ల పరిశోధన ఆవిష్కరణల రంగాలలో పెట్టుబడులు వస్తాయి.
రానున్న ఐదేళ్ల కాలంలో పిఎల్ఐ పథకం వల్ల రూ. 7,920 కోట్ల పెట్టుబడులు వస్తాయని , ఉత్పత్తి రూ. 1,68,000 కోట్లకు చేరుకుంటుందని , రూ .64,400 కోట్ల విలువైన వస్తువులు ఎగుమతి అవుతాయని, ప్రత్యక్ష మరియు పరోక్ష మార్గాల్లో రూ.49,300 కోట్ల ఆదాయం సమకూరడమే కాకుండా నాలుగు లక్షలఉపాధి అవకాశాలు లభిస్తాయని అంచనా వేస్తున్నారు.
కార్పొరేట్ వ్యవహారాల మంత్రిత్వ శాఖ
కంపెనీల  బిల్లు, 2019 కి ఆమోదం తెలిపిన మంత్రిమండలి
కంపెనీల చట్టం, 2013ను సవరించడం కోసం కంపెనీల  బిల్లు, 2019కి ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది.
ఈ బిల్లు చట్టం లో నుండి నేరపరమైనటువంటి అంశాన్ని- ఎగవేత ల కు సంబంధించినంతవరకు వేటిని అయితే నిష్పాక్షికం గా నిర్ధారించవచ్చో మరియు దేనిలో అయితే వంచన ఛాయ అంటూ ఏదీ లేకపోయిన పక్షం లో గాని, లేదా దేనిలో అయితే విశాల ప్రజాహితం తాలూకు ప్రమేయం లేకపోయిన పక్షం లో- పరిహరిస్తుంది. ఇది దేశం లో నేర సంబంధిత న్యాయ వ్యవస్థ పైన ఉన్న భారాన్ని మరింత గా తగ్గించడాని కి కూడా తోడ్పడనుంది. ఈ బిల్లు చట్టానికి కట్టుబడి ఉండే కార్పొరేట్ ల కు మనుగడ ను మరింత సులభతరం గా మార్చనుంది.
ఇంతకు ముందు, చట్టం లోని వివిధ నిబంధన ల అమలు లో ఎదురైన ఇబ్బందుల ను దూరం చేయడం కోసం చట్టం లోని కొన్ని నిబంధన ల ను కంపెనీల  చట్టం, 2015 ద్వారా సవరించడమైంది.(Visitor Counter : 112
ప్రధాన మంత్రి కార్యాలయం
కేంద్ర బడ్జెట్ 2023-24 కోసం సలహాలు.. సూచనలకు ప్రధాని పిలుపు
కేంద్ర బడ్జెట్ 2023-2024 రూపకల్పన నేపథ్యంలో సలహాలు, సూచనలు పంపాల్సిందిగా ప్రధానమంత్రి శ్రీ నరేంద్ర మోదీ దేశ పౌరులకు పిలుపునిచ్చారు.
ఈ మేరకు కేంద్ర మంత్రి శ్రీమతి నిర్మలా సీతారామన్ ట్వీట్పై ప్రధాని స్పందిస్తూ-
“మీ ఆలోచనలను, అభిప్రాయాలను మాతో పంచుకోండి” అని కోరారు.
రక్షణ మంత్రిత్వ శాఖ
రక్షణ మంత్రిత్వ శాఖకు సంబంధించిన పోస్ట్ బడ్జెట్ వెబ్నార్ ‘ రక్షణలో ఆత్మనిర్భర్త - కాల్ టు యాక్షన్’ రేపు జరగనుంది
రక్షణ మంత్రిత్వ శాఖకు సంబంధించిన కేంద్ర బడ్జెట్ 2022-23 రక్షణలో ఆత్మనిర్భర్తకు మరింత ఊపునిచ్చింది. దీనికి సంబంధించి బడ్జెట్లో చేసిన ప్రకటనలపై రక్షణ మంత్రిత్వ శాఖ ‘రక్షణలో ఆత్మనిర్భర్త -కాల్ టు యాక్షన్’ పేరుతో పోస్ట్ బడ్జెట్ వెబ్నార్ను నిర్వహిస్తోంది. రక్షణ రంగంలో ప్రభుత్వం చేపడుతున్న వివిధ కార్యక్రమాలను ముందుకు తీసుకెళ్లడంలో వాటాదారులందరినీ భాగస్వామ్యం చేయడం ఈ వెబ్నార్ యొక్క లక్ష్యం.
వెబ్నార్ ఫిబ్రవరి 25, 2022న 1030 గంటల నుండి 1415 గంటల వరకు నిర్వహించబడుతుంది. ప్రధాన మంత్రి శ్రీ నరేంద్ర మోదీ ప్రారంభోపన్యాసం చేస్తారు. వెబ్నార్లో రక్షణ మంత్రిత్వ శాఖ, రక్షణ పరిశ్రమ, పరిశ్రమల వేదిక, స్టార్టప్లు, విద్యాసంస్థలు, రక్షణ కారిడార్లు మొదలైన ప్రముఖ వక్తలు మరియు నిపుణులతో ప్యానెల్ చర్చలు జరుగుతాయి, అలాగే వాటాదారులతో ఇంటరాక్టివ్ సెషన్లు ఉంటాయి. రక్షణ మంత్రి శ్రీ రాజ్నాథ్ సింగ్ అధ్యక్షతన సమర్పణ జరుగుతుంది. వెబ్నార్ కింది నాలుగు థీమ్లపై బ్రేక్అవుట్ సెషన్లు ఉంటాయి:
1) దేశీయ పరిశ్రమ కోసం మూలధన సేకరణ బడ్జెట్లో ప్రగతిశీల పెరుగుదల – 
2) దేశంలో ఆల్ రౌండ్ డిఫెన్స్ ఆర్&డి పర్యావరణ వ్యవస్థను అభివృద్ధి చేయడం
3) డీఆర్డీఓ మరియు ఇతర సంస్థలతో పరిశ్రమల ద్వారా స్పెషల్ పర్పస్ వెహికల్స్ 
4) విస్తృత శ్రేణి పరీక్ష మరియు ధృవీకరణ అవసరాలను తీర్చడానికి - స్వతంత్ర నోడల్ అంబ్రెల్లా బాడీని ఏర్పాటు చేయడం.
సెషన్లు సమయానుకూలంగా ప్రకటనల అమలు కోసం భాగస్వామ్య విధానాన్ని అభివృద్ధి చేయాలనే ఉద్దేశ్యంతో వాటాదారులతో తగినంత పరస్పర చర్యను అనుమతించే విధంగా ప్రణాళిక చేయబడింది. డిపార్ట్మెంట్ ఆఫ్ డిఫెన్స్ ప్రొడక్షన్ యూట్యూబ్ ఛానెల్లో వెబ్నార్ ప్రత్యక్ష ప్రసారం చేయబడుతుంది.
హోం మంత్రిత్వ శాఖ
పోషకాహార లోపం లేని భారత్ కోసం ప్రజలంతా ప్రతిజ్ఞ చేయాలని, పాల్గొనాలని "రాష్ట్రీయ పోషణ మాహ్" సందర్భంగా పిలుపునిచ్చిన కేంద్ర హోంమంత్రి శ్రీ అమిత్ షా
చిన్నారులు, గర్భిణులు, పాలిచ్చే తల్లులకు తగిన పోషకాహారం అందించడం ప్రధాని మోదీ ప్రాధాన్యతాంశం: అమిత్ షా
2018లో ప్రారంభమై, దేశం నుంచి పోషకాహార లోపాన్ని పారదోలడంలో అద్భుత పాత్ర పోషిస్తున్న గొప్ప పథకం పోషన్ అభియాన్: అమిత్ షా
తీవ్రమైన పోషకాహార లోపంతో బాధపడుతున్న చిన్నారులకు సంపూర్ణ పోషణ అందించేందుకు ఈనెలలో దేశవ్యాప్తంగా విస్తృతంగా కార్యక్రమాలు నిర్వహించడంపై మోదీ ప్రభుత్వం దృష్టి పెట్టింది: అమిత్ షా
పోషకాహార లోపం లేని భారత్ కోసం అంతా ప్రతిజ్ఞ చేయాలని, కేంద్రం చేపడుతున్న కార్యక్రమాల్లో పాల్గొనాలని "రాష్ట్రీయ పోషణ మాహ్" సందర్భంగా కేంద్ర హోంమంత్రి శ్రీ అమిత్ షా ప్రజలకు పిలుపునిచ్చారు. చిన్నారులు, గర్భిణులు, పాలిచ్చే తల్లులకు సంపూర్ణ పోషకాహారం అందించడం ప్రధాని మోదీకి ఎప్పుడూ ప్రాధాన్యతాంశమని అమిత్ షా ట్వీట్ చేశారు.
2018లో ప్రధాని మోదీ చేతుల మీదుగా ప్రారంభమైన పోషన్ అభియాన్, దేశం నుంచి పోషకాహార లోపాన్ని తరిమికొట్టడంలో అద్భుత పాత్ర పోషిస్తోందని అమిత్ షా పేర్కొన్నారు. తీవ్రమైన పోషకాహార లోపంతో బాధపడుతున్న చిన్నారులకు సంపూర్ణ పోషణ అందించేందుకు ఈ నెలలో దేశవ్యాప్తంగా విస్తృతంగా కార్యక్రమాలు నిర్వహించడంపై మోదీ ప్రభుత్వం దృష్టి పెట్టిందని అమిత్ షా వెల్లడించారు. ఈ పథకాన్ని బలోపేతం చేసేందుకు పోషకాహార లోపం లేని భారత్ కోసం ప్రజలంతా ప్రతిజ్ఞ చేయాలని, ఆయా కార్యక్రమాల్లో పాల్గొనాలని కేంద్ర హోంమంత్రి పిలుపునిచ్చారు.
రాష్ట్రీయ పోషణ్ మాహ్ను ఈనెలలో నిర్వహిస్తున్నారు. చిన్నారులు, మహిళల్లో పోషకాహార లోపాన్ని నిర్మూలించి, వారిని ఆరోగ్యంగా ఉంచడం ఈ కార్యక్రమ లక్ష్యం.
వ్యవసాయ మంత్రిత్వ శాఖ
భారతదేశానికి ప్రధానమంత్రి శ్రీ నరేంద్ర మోదీ కొత్త గుర్తింపు తెచ్చారు... కేంద్ర మంత్రి శ్రీ తోమర్
లఘు ఉద్యోగ భారతి ఏర్పాటు చేసిన స్టార్ట్ అప్ సదస్సును ప్రారంభించిన కేంద్ర మంత్రి శ్రీ తోమర్
లఘు ఉద్యోగ భారతి గ్వాలియర్ లో ఏర్పాటు చేసిన స్టార్ట్ అప్ సదస్సు 2023 ను కేంద్ర వ్యవసాయం, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు ప్రారంభించారు. సదస్సును ప్రారంభించిన అనంతరం ఏర్పాటైన సమావేశంలో మాట్లాడిన శ్రీ తోమర్ ప్రధానమంత్రి శ్రీ నరేంద్ర మోదీ నాయకత్వంలో ప్రపంచంలో భారతదేశం నూతన గుర్తింపు పొందిందన్నారు. బ్రిటిష్ కాలం నాటి బానిస మనస్తత్వం నుంచి భారతదేశం బయటపడిందని దేశంలో మొత్తం దృశ్యం మారి పోయిందన్నారు. ఈ ఘనత ప్రధాన మంత్రి శ్రీ నరేంద్ర మోదీ వల్లే సాధ్యమైందని అన్నారు.
దేశంలో ప్రతిభకు ఎప్పుడూ కొరత లేదని శ్రీ తోమర్ అన్నారు. అయితే, ఇంత కాలం ప్రతిభ గుర్తింపుకు నోచుకోలేదని ఆవేదన వ్యక్తం చేశారు. ప్రతిభను ప్రదర్శించే వేదిక అందుబాటులో లేకపోవడంతో భారతీయుల ప్రతిభ ప్రపంచానికి తెలియ లేదన్నారు. ప్రతిభకు గుర్తింపు లేకపోవడం తో ప్రతిభావంతులు నిరాశ నిస్పృహలతో విదేశాలకు వెళ్లేందుకు ఆసక్తి కనబరిచారనున్నారు. అయితే, ప్రధానమంత్రి శ్రీ నరేంద్ర మోదీ అమలు చేసిన విధానాలతో మొత్తం పరిస్థితి మారిపోయినదని శ్రీ తోమర్ అన్నారు. సానుకూల పరిస్థితి ఏర్పడే విధంగా శ్రీ నరేంద్ర మోదీ అమలు చేసిన విధానాల వల్ల దేశంలో మాత్రమే కాకుండా ప్రపంచం మొత్తం మీద పరిస్థితిలో మార్పు వచ్చిందన్నారు.
2014కి ముందు దేశంలో కేవలం 31 నుంచి 32 స్టార్ట్ అప్ సంస్థలు మాత్రమే ఉండేవని శ్రీ తోమర్ తెలిపారు. కేంద్ర ప్రభుత్వం అమలు చేసిన చర్యల వల్ల దేశంలో ప్రస్తుతం 6,500 కి పైగా స్టార్ట్ అప్ సంస్థలు పనిచేస్తున్నాయని ఆయన వివరించారు. వ్యవసాయ రంగంలో 2,000 కి పైగా స్టార్ట్ అప్ సంస్థలు ఏర్పాటయ్యాయని శ్రీ తోమర్ తెలిపారు. ప్రపంచ దేశాలు భారతదేశం సాధించిన ప్రగతిని గుర్తించి, మార్గదర్శకత్వం కోసం భారతదేశం వైపు చేస్తున్నాయన్నారు.
ప్రధాన మంత్రి శ్రీ మోదీ నేతృత్వంలో ప్రపంచవ్యాప్తంగా భారతదేశం గుర్తింపు పొందిందని శ్రీ తోమర్ అన్నారు. ప్రపంచంలో భారతదేశ స్థానం కూడా మెరుగైందని శ్రీ తోమర్ అన్నారు. ప్రపంచ వ్యవహారాలలో భారతదేశం పలుకుబడి పెరిగిందన్నారు. భారతీయులను ఉక్రెయిన్ నుంచి తరలించడానికి వీలుగా ప్రధానమంత్రి జోక్యం చేసుకోవడంతో ఉక్రెయిన్, రష్యా మధ్య యుద్ధానికి విరామం ప్రకటించడం పెరిగిన భారతదేశం ప్రతిష్టకు నిదర్శనమని శ్రీ తోమర్ అన్నారు.ప్రధానమంత్రి శ్రీ నరేంద్ర మోదీని ఒక సమావేశంలో పరిచయం చేసిన సమయంలో అమెరికా అధ్యక్షుడు శ్రీ బిడెన్ ఒక సూర్యుడు, ఒకే ప్రపంచం మరియు ఒక మోడీ అని వ్యాఖ్యానించడం ప్రపంచ దేశాల్లో భారతదేశం సాధించిన గుర్తింపుకు నిదర్శనమని శ్రీ తోమర్ వ్యాఖ్యానించారు.
సదస్సుకు మధ్యప్రదేశ్ ఎంఎస్ఎంఈ శాఖ మంత్రి శ్రీ ఓంప్రకాష్ సఖలేచా, పార్లమెంట్ సభ్యులు శ్రీ వివేక్ షెజ్వాల్కర్ మరియు లఘు ఉద్యోగ్ భారతి జాతీయ ఆర్గనైజింగ్ సెక్రటరీ శ్రీ ప్రకాష్ చంద్ర, జాతీయ అధ్యక్షుడు శ్రీ బల్దేవ్భాయ్ ప్రజాపతి, భారత ప్రధాన కార్యదర్శి శ్రీ ఘనశ్యామ్ ఓజా మరియు అఖిల భారత కార్యదర్శి శ్రీ సమీర్ ముంద్రా తదితరులు పాల్గొన్నారు.
ప్రధాన మంత్రి కార్యాలయం
యూకే రాజు మాననీయ చార్లెస్-IIIతో ప్రధానమంత్రి ఫోన్ సంభాషణ
ప్రధానమంత్రి శ్రీ నరేంద్ర మోదీ ఇవాళ యునైటెడ్ కింగ్డమ్ రాజు మాననీయ చార్లెస్-IIIతో ఫోన్ ద్వారా సంభాషించారు. సర్వసత్తాక యునైటెడ్ కింగ్డమ్ రాజుగా బాధ్యతలు చేపట్టిన మాననీయ చార్లెస్-IIIతో మొట్టమొదటి సారి మాట్లాడిన నేపథ్యంలో రాచరిక బాధ్యతల నిర్వహణలో ఆయన విజయవంతం కావాలంటూ ప్రధానమంత్రి శుభాకాంక్షలు తెలిపారు.
ఈ సందర్భంగా అనేక పరస్పర ప్రయోజన అంశాలపై వారిద్దరూ చర్చించారు. ఈ మేరకు వాతావరణ మార్పు కార్యాచరణ, జీవవైవిధ్య పరిరక్షణ, ఇంధన పరివర్తన దిశగా ఆవిష్కరణాత్మక పరిష్కరాల కోసం ఆర్థిక తోడ్పాటు తదితరాలు వారి సంభాషణల్లో చోటు చేసుకున్నాయి. ఈ అంశాలపై ఆయన చూపిన ఆసక్తితోపాటు రాజు వెలిబుచ్చిన సానుకూల0 అభిప్రాయాలను ప్రధానమంత్రి ప్రశంసించారు.
మరోవైపు జి20 అధ్యక్ష బాధ్యతల నేపథ్యంలో డిజిటల్ ప్రజా శ్రేయో చర్యలకు ప్రాచుర్యంసహా భారత ప్రాథమ్యాల గురించి ప్రధానమంత్రి గౌరవనీయులైన రాజుకు వివరించారు. పర్యావరణం కోసం జీవనశైలి ‘లైఫ్’ ఔచిత్యం గురించి కూడా ఆయన ఈ సంభాషణ సందర్భంగా రాజుకు వివరించారు. ఈ కార్యక్రమం ద్వారా పర్యావరణ హిత జీవనశైలిని ప్రోత్సహించాలన్న భారత్ సంకల్పం గురించి ఆయనకు చెప్పారు.
దేశాధినేతలిద్దరి చర్చల్లో భాగంగా కామన్వెల్త్ దేశాల కూటమి పనితీరును మరింత బలోపేతం చేయడంపై వారు తమ అభిప్రాయాలను పరస్పరం వెల్లడించుకున్నారు. రెండు దేశాల మధ్య ‘సజీవ వారధి’గా ద్వైపాక్షిక సంబంధాలను సుసంపన్నం చేయడంలో యూకేలోని భారతీయ సమాజం పోషిస్తున్న పాత్రను వారిద్దరూ ప్రశంసించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 157.36 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.75 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,57,36,18,605
|
|
అందుబాటులోని నిల్వలు
|
|
15,75,22,876
157.36 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 15.75 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.